***“BIOKIMYO” aksiydorlik jamiyati тафтиш комиссиясининг***

***2019 йил якунлари бўйича жамиятда аффилланган шахслар билан тузилган битимлар ёки йирик битимлар мавжудлиги, шунингдек қонун хужжатларининг ва жамият ички хужжатларининг бундай битимларни тузишга доир талабларига риоя қилиниши тўғрисидаги***

***ХУЛОСАСИ***

“BIOKIMYO” АЖ тафтиш комиссиясининг янги *А.Қаххаров, Ш.Қ.Маматов ва Ф.Ф. Қораев* аъзолигидаги таркиби акциядорларнинг 2019 йил 27 июндаги умумий йиғилишида тасдиқланган.

Тафтиш комиссияси аъзолари томонидан 2019 йил якунлари бўйича жамиятнинг молиявий-иқтисодий ахволи, тузилган шартномалар рўйхати, уларнинг мазмуни, шартномаларни тузиш сабаблари ва мақсади ўрганиб чиқилди, аффилланган шахслар рўйхати кўриб чиқилди.(*Маълумотлар илова қилинади*)

Ўзбекистон Республикаси Президентининг 2019 йил 5 февралдаги “Алкоголь ва тамаки махсулотларини ишлаб чиқариш ва уларнинг айланмасини давлат томонидан тартибга солишни такомиллаштириш хамда узумчилик ва виночиликни ривожлантиришга доир чора-тадбирлар тўғрисида”ги ПФ-5656-сонли Фармонига мувофиқ “Ўзшаробсаноат” АЖ нинг хўжалик жамиятларининг устав капиталлардаги улушини Давлат активларини бошқариш агентлигига бериш белгиланганлиги сабабли жамиятнинг аффилланган шахслар рўйхати ўзгарган.

Ўзбекистон Республикаси Давлат активларини бошқариш агентлигининг 2019 йил 19 февралдаги 264/02-29 сонли хати ва 2019 йил 14 мартдаги №523/03-19 сонли хати билан Қоидаларда белгиланган талаблар асосида аффилланганлик тўғрисидаги ва устав капиталининг йигирма фоизи ва ундан ортиқ фоизига эгалик қилаётган юридик шахсларнинг рўйхати тақдим этилган.

Жамиятнинг аффилланган шахсларининг янги рўйхати жамият томонидан ошкор қилинган.

Жамиятнинг 2019 йил давомида тузилган шартномаларнинг қийматлари бўйича ўрганиб чиқилди. Қиймати йирик бўлган шартномалар асосан корхона учун хом-ашё хисобланган буғдой учун, жамиятнинг модернизация ва реконструкция бўйича чора-тадбирларнинг бажарилиши юзасидан ускуналар сотиб олиш учун, шу жумладан импорт асбоб-ускуналар, эхтиёт қисмлар, электр энергия ва табиий газ сотиб олиш учун хамда тайёр махсулотни сотиш бўйича тузилган.

Жамият томонидан техник спирт ишлаб чиқариш учун лозим бўладиган хом-ашё, яъни эфир альдегид фракцияси (ЭАФ) сотиб олиш учун жорий йил давомида аффилланган шахслар хисобланган AJ ANDIJON BIOKIMYO ZAVODI билан 209,75 млн.сўмлик, AJ Bektemir-spirt Eksperimental zavodi билан 410,4 млн.сўмлик AJ QO`QONSPIRT билан 1 156.68 млн.сўмлик битимлар, тайёр махсулотларни сотиш бўйича хулосанинг 2-иловасига мувофиқ корхоналар билан шартномалар тузилган бўлиб, ушбу битимлар жамиятнинг ишлаб чиқариш ва хўжалик эхтиёжлари учун хамда тайёр махсулотни сотиш учун тузилган битимлар хисобланади, хом ашё ва материаллар сотиб олиш бўйича хулосанинг 1-иловасидаги, импорт асбоб-ускуна ва эхтиёт қисмлар бўйича контрактлар 3-иловага мувофиқ, хизматлар учун 4 ва 5 иловаларга мувофиқ ва электр-энергия, табиий газ ва ичимлик сувини сотиб олиш бўйича 6-иловага мувофиқ юридик шахслар билан шартномалар тузилган.

Жамият кузатув кенгашининг 2019 йил 16 августдаги 3-сонли йиғилиш қарори билан  АИТБ “Ипак йўли банк”Янгийўл филиалидан кредит олиш учун жамият балансидаги умумий майдони 46 432,20 кв.м бўлган бозор киймати баҳоси   
14 031 447 000 сўмлик “Спирт ишлаб чикариш цехи” биноси гаров сифатида қўйилишига розилик берилган.

 Мактабгача таълим муассасасини лойиҳалаштириш, қуриш ва жиҳозлаш мақсадида АИТБ “Ипак йўли банк”Янгийўл филиалидан йиллик ставкаси 20 фоиз бўлган 9,0 (тўққиз) млрд. сўмгача кредит шартномасини тузишга розилик берилган.

MChJ "2-SON KO'CHMA MEXANIZATSIYALASHGAN KOLONNA" си билан 100 ўринли МТМ ни қуриш учун танлов асосида 4 746 538 766 сўмлик битим тузилган.

#### Жамиятда 2018 йил июнь ойидан бошлаб Ўзбекистон Республикасининг 2018 йил 9 апрелдаги “Давлат харидлари тўғрисидаги” ЎРҚ-472 сонли Қонунига асосан шартномалар тузилиши давлат харидлари махсус ахборот портали xarid.uz портали ёрдамида амалга оширилиши йўлга қўйилган. Тармоқлар ҳамда ҳудудлар таркибига кирувчи фаолият кўрсатаётган саноат корхоналарини Электрон кооперация порталига қамраб олиш мақсадида ташкил қилинган cooperation.uz дан рўйхатдан ўтказилган.

**Давлат харидлари махсус ахборот порталида** жамият товар айланмаси2019 йилда *5 668 млн.сўмни* ташкил қилган (*Маълумотлар 7-илова қилинади*). Тузилган шартномалар 324 та бўлиб, *5 668* млн.сўмни ташкил қилган. Жамиятда харидларни амалга ошириш учун танлов ва тендерларни ўтказиш учун доимий комиссия тузилган. Ташкиллаштирилган танловлар 30 та бўлиб, 8 739,7 млн сўмлик шартнома тузилган.

Жамиятда Ўзбекистон Республикаси товар хом-ашё биржаси орқали қуйидаги хом-ашёларни ва ТМБ сотиб олиш хамда тайёр махсулотларни сотиш бўйича шартномалар тузилди.

*сўмда*

|  |  |  |  |
| --- | --- | --- | --- |
| Хом ашё ва ТМБ | Шартномалар сони | Микдори | Умумий суммаси |
| Пшеница | 467 | 48 583,00 | 95 176 185 172,20 |
| Бетонные смеси, марка БСТ В-25 М-350 ООО ZANGIOTA TEMIR-BETON | 4 | 147,00 | 73 200 000,00 |
| Дизельное топливо ЭКО ООО "Бухарский НПЗ" | 1 | 6 000,00 | 54 720 300,00 |
| Пуццолановый портландцемент ППЦ400 ( предназначен для тарир в бумаж меш 50 кг), АО Ахангаранцемент | 1 | 30,00 | 14 303 364,00 |
| Медный купорос АО "Алмалыкский ГМК" | 1 | 1,00 | 16 578 559,00 |
| Сталь лист г к 12х1500х6000, ЧП AMIR METAL GROUP | 1 | 5,00 | 37 750 005,00 |
| Карбамид марки "А", меш АО "Максам-Чирчик" | 1 | 30,00 | 64 859 997,00 |
| Трубы, бесшовные из нержав стали | 2 | 34,00 | 156 345 300,00 |
| Формалин технический 37% | 1 | 7,00 | 21 063 973,00 |
| **ЖАМИ** | 479 |  | 95 615 006 670 |

|  |  |  |  |
| --- | --- | --- | --- |
| Тайёр махсулот | Шартномалар сони | Микдори | Умумий суммаси |
| Барда | 432 | 168 308 | 5 245 794 112,00 |
| Жидкость незамерзающая марки "BLESK" | 1 | 18 000 | 175 507 200,00 |
| **ЖАМИ** | 433 |  | 5 421 301 312,00 |

***Жамият тафтиш комиссиясининг 2019 йил якуни бўйича***

***ХУЛОСАСИ***

1. Жамиятда 2019 йил давомида ишлаб чиқариш ва хўжалик эхтиёжлари учун фойдаланиладиган хом ашё, электр энергия, табиий газ, ишлаб чиқариш ускуналари, асбоб-ускуна ва эхтиёт қисмларини сотиб олиш учун импорт контрактлари, жамият томонидан ишлаб чиқариладиган тайёр махсулотлар бўйича хамда Давлат харидлари махсус ахборот порталида товар моддий бойликлари ва хизматлар кўрсатиш бўйича битимлар тузилган (*маълумотлар илова қилинади*).
2. Жамиятда 2019 йил давомида аффилланган шахслар билан битимлар тузилган бўлиб, улар йирик битимлар хисобланмайди ва аффилланган шахслар билан битимлар тузиш бўйича қайд қилинган қоидалар уларга нисбатан татбиқ қилинмайди.
3. “BIOKIMYO” АЖ нинг аффилланган шахслари хисобланган озиқали спирт, алкоголли, ликер-ароқ ва вино махсулотларини ишлаб чиқарувчи ташкилотлар билан кундалик хўжалик фаолияти жараёнида тузиладиган, битим предмети жамиятнинг ишлаб чиқариш ва хўжалик эҳтиёжлари учун фойдаланиладиган хом ашё ва материаллар, шунингдек жамият томонидан ишлаб чиқариладиган тайёр маҳсулот бўлган битимлари жамият акциядорларининг навбатдан ташқари умумий йиғилишида олдиндан маъқулланган.
4. Жамиятда истеъмол товарларининг ва бошқа товарларни (ишларнинг, хизматларнинг) сотиб олиш Ўзбекистон Республикасининг 2018 йил 9 апрелдаги “Давлат харидлари тўғрисидаги” ЎРҚ-472 сонли Қонунида белгиланган тартиб ва талаблар доирасида амалга оширилаётгани, тузилган шартномалар рўйхати ва жамиятда ушбу Қонун доирасида харидларни амалга ошириш учун харид комиссиясининг доимий фаолият кўрсатиб келаётганлиги, улар томонидан тузилган баённомалар маълумот учун қабул қилинсин (*маълумотлар илова қилинади*).
5. Жамиятнинг тармоқлар ҳамда ҳудудлар таркибига кирувчи фаолият кўрсатаётган саноат корхоналарини Электрон кооперация порталига қамраб олиш мақсадида ташкил қилинган cooperation.uz дан рўйхатдан ўтказилганлиги маълумот учун қабул қилинсин.

«BIOKIMYO» АЖ

Тафтиш комиссияси раиси *А.Қаххаров*

Аъзолари:

*Ш.Қ.Маматов*

*Ф.Ф. Қораев*